Trinn 1 A

Vurdering snarest mulig etter ankomst HUS: Hvis klinikk tyder på respirasjonsproblem (takypnoe/takykardi) samt dyspnoe: Registrer SpO2 mens pasienten puster luft (min. 5 minutter). Alternativt ta en arteriell-blodgass.

SpO2 < 94% på romluft indikerer behov for oksygentilskudd.

Trinn 1 B

Tilfør oksygen på nesekateter 1-5 liter eller maske med reservoir, 5-10 liter/minutt.

Behandlingsmål: SpO2 ≥ 94% (med oksygentilskudd).

Trinn 1 C/D (Kun uten behandlingsbegrensning)

Noen pasienter er aktuelle for HFNO og CPAP/NIV, men skal ikke på intensiv, slik at behandlingsbegrensning må individualiseres.

Trinn 1 C

Hvis O2 tilførsel på maske ikke gir SpO2 ≥ 94%: Ta en arteriell-blodgass.

Hvis pCO2 < 6,5 kPa vurder Highflow nasal oksygen (HFO/HFNO) eller CPAP (2A) med godt tilpasset maske.

Ved oppstart av HFNO kan en vurdere oppstart av intermitterende CPAP/NIV slik at pasienten tilvennes før ytterligere forverring.

Trinn 1 D

Hvis pCO2 > 6,5 kPa (hyperkapni) og pasienten er påvirket, vurder intubering. Konsulter bakvakt/intensivlege.

En tidligere lungefrisk pasient med både hypoksisk og hyperkapnisk respirasjonssvikt skal som hovedregel respiratorbehandles (3A).

NB! Personer som behandler pasienter med HFO/HFNO, CPAP eller NIV må ha full personlig beskyttelse med FFP3 maske og briller. Det må være intubasjonsberedskap lett tilgjengelig, pasienten skal være våken (ikke sedert) og fastende, uten annen alvorlig organsvikt. Intensivvakt skal være orientert om pasienten.

Trinn 2A

Ved HighFlow nasal oksygen: Man begynner ofte med FiO2 50% og flow 40 liter/minutt. Høyere flow gir høyere peep, men høy flow kan være ubehagelig for pasienten. Oksygenprosent titreres raskt etter pasientens SpO2 / PaO2 verdier

Gi CPAP: Start med FiO2 50% og EPAP på 5 cm H2O.

Titrer opp til målet på SpO2 ≥ 94% nås. Maks FiO2 100% og EPAP 10 cm H2O

Ved BiPAP: EPAP 5-10 cm H2O, IPAP på 10-20 cm H2O, FiO2 som ved CPAP.

Trinn 2B

NIV svikt inkluderer: En ikke samarbeidende pasient, en sliten pasient (fortsatt rask respirasjonsfrekvens og dyspnoe, uro og agitasjon), en lav PaO2/FiO2 ratio på arteriell blodgass (< 27 kPa) eller stigende pCO2, men skal alltid vurderes klinisk.

Ved NIV svikt skal det vurderes rask intubering og overtrykksventilasjon i samråd med intensivvakt.

Trinn 3A

Intubering og overtrykksventilasjon. Intensivvakten skal avgjøre om pasienten må intuberes på stedet eller kan transporteres til intensivenhet først.

Intensivvakt calling (døgnbasis) 972548